cyanic-selkie/wikianc huggingface dataset:
Φιλοσοφία της γλώσσας
Πρόβλημα των universals και σύνθεση
Ένα ζήτημα που ενδιαφέρει πολλούς φιλόσοφους είναι το νόημα των universals. Κάποιος θα μπορούσε για παράδειγμα να ρωτήσει, "Όταν οι άνθρωποι λένε τη λέξη βράχοι, τι αναπαριστά αυτή η λέξη;" Υπάρχουν δύο απαντήσεις σε αυτήν την ερώτηση. Κάποιοι υποστηρίζουν ότι η έκφραση απεικονίζει κάποιο πραγματικό και αφηρημένο universal του κόσμου που ονομάζεται "βράχοι". Άλλοι πιστεύουν ότι η λέξη συμβολίζει κάποιο σύνολο συγκεκριμένων και ξεχωριστών βράχων, που τους έχουμε τοποθετήσει σε μια κοινή κατηγορία. Η πρώτη θέση ονομάζεται φιλοσοφικός ρεαλισμός και η δεύτερη νομιναλισμός.
Το θέμα μπορεί να δειχτεί με την πρόταση "ο Σωκράτης είναι άνθρωπος":
Η φύση της γλώσσας
Πολλές φιλοσοφικές συζητήσεις της γλώσσας αρχίζουν ξεκαθαρίζοντας την ορολογία που θα χρησιμοποιήσουν. Η ίδια η ιδέα της γλώσσας έχει μελετηθεί αρκετά και οι φιλόσοφοι κάνουν δύο σημαντικές ερωτήσεις: "Τι είναι γενικά γλώσσα;", και "Τι είναι μια συγκεκριμένη, ξεχωριστή γλώσσα;".
Κάποιες απόψεις της σημειωτικής τονίζουν ότι η γλώσσα είναι απλός χειρισμός και χρήση συμβόλων για να εστιαστεί το ενδιαφέρον σε συγκεκριμένο περιεχόμενο. Αν αυτό ίσχυε, οι άνθρωποι δε θα ήταν οι μοναδικοί κάτοχοι γλωσσικών δεξιοτήτων. Από την άλλη πλευρά, πολλά έργα του γλωσσολόγου Νόαμ Τσόμσκι έχουν δώσει έμφαση στο ρόλο της σύνταξης ως χαρακτηριστικού κάθε γλώσσας.
Ένα ακόμα πιο δύσκολο ερώτημα είναι τι είναι αυτό που ξεχωρίζει τις γλώσσες μεταξύ τους. Τι κάνει την "Ελληνική" ελληνική; Ποια είναι η διαφορά μεταξύ Ισπανικών και Γαλλικών; Ο Τσόμσκι λέει ότι η αναζήτηση του τι σημαίνει να είναι κάτι γλώσσα πρέπει να αρχίσει με τη μελέτη της εσωτερικής γλώσσας των ανθρώπων (I-languages), που βασίζονται σε συγκεκριμένους κανόνες (ή αρχές και παραμέτρους) που παράγουν γραμματικές. Αυτή η άποψη υποστηρίζεται εν μέρει από την παρατήρηση ότι δεν υπάρχει ξεκάθαρη, γενική και τυπική διαφορά μεταξύ οποιωνδήποτε δύο γλωσσών, και μπορεί να εφαρμοστεί στο πεδίο όλων των γλωσσών. Άλλες προσπάθειες, που τις ονομάζει E-languages, έχουν προσπαθήσει να εξηγήσουν μια γλώσσα ως χρήση εντός μιας συγκεκριμένης κοινότητας ομιλίας με βάση ένα συγκεκριμένο σύνολο καλώς ορισμένων (well-formed) εκφωνημάτων (συνήθως συνδέονται με γλωσσολόγους όπως ο Bloomfield).
Τυπικές και μη-τυπικές προσεγγίσεις
Το άλλο στρατόπεδο, που υπήρξε ιδιαίτερα ενεργό κατά τις δεκαετίες του 1950 και του 1960, ήταν οι λεγόμεοι "Φιλόσοφοι της συνηθισμένης γλώσσας" ("Ordinary language philosophers"). Φιλόσοφοι όπως ο P.F. Strawson, ο John Austin και ο Gilbert Ryle τόνισαν τη σημασία της μελέτης της φυσικής γλώσσας χωρίς να ασχολείται κανείς με τις συνθήκες αληθείας των προτάσεων και των αναφορών των όρων. Δεν πίστευαν ότι οι κοινωνικές και πρακτικές διαστάσεις του γλωσσολογικού νοήματος μπορούσαν να εκφραστούν από οποιαδήποτε προσπάθεια τυποποίησής τους με τη χρήση λογικών εργαλείων. Η λογική και η γλώσσα αποτελούν δύο διαφορετικά πράγματα. Αυτό που έχει σημασία δεν είναι οι ίδιες οι εκφράσεις αλλά αυτό για το οποίο οι άνθρωποι τις χρησιμοποιούν στην επικοινωνία τους.
Ο Austin ανέπτυξε μια θεωρία δράσεων ομιλίας (speech acts), που περιέγραφε τους τύπους των πραγμάτων που μπορούν να γίνουν με μια πρόταση (βεβαίωση, εντολή, ερώτηση, επιφώνημα) σε διαφορετικά συμφραζόμενα χρήσης σε διαφορετικές περιστάσεις. Ο Strawson υποστήριξε ότι η σημασιολογία πίνακα αληθείας των λογικών συνδέσμων (π.χ., \land, \lor και \rightarrow) δεν αρκεί για να εκφράσει τις σημασίες των ομόλογών τους στις φυσικές γλώσσες ("και", "ή" και "αν-τότε"). Αν και το κίνημα της "συνηθισμένης γλώσσας" σταμάτησε να αναπτύσσεται τη δεκαετία του 1970, η επίδρασή του ήταν καταλυτική στην ανάπτυξη των πεδίων της θεωρίας δράσεων ομιλίας (speech-act theory) και στη μελέτη της πραγματολογίας (pragmatics). Αρκετές από τις ιδέες του απορροφήθηκαν από θεωρητικούς όπως ο Kent Bach, ο Robert Brandom, ο Paul Horwich και ο Stephen Neale.
Κρατώντας τις παραπάνω παραδόσεις, ακόμα δεν έχει απαντηθεί το ερώτημα της καταλληλότητας της τυπικής προσέγγισης. Κάποιοι θεωρητικοί όπως ο Paul Grice, έχουν επιφυλάξεις για το αν υπάρχει πραγματική σύγκρουση μεταξύ λογικής και φυσικής γλώσσας.
Μετάφραση και Διερμηνεία
Οι φιλόσοφοι της γλώσσας έχουν προσπαθήσει να αντιμετωπίσουν τα προβλήματα της μετάφρασης και της διερμηνείας. Στη δεκαετία του 1950, ο W.V. Quine υποστήριξε ότι η σημασία και η αναφορά δεν μπορούν να οριστούν, με βάση την αρχή της radical translation. Στο Word and Object, ο Quine ζητά από τον αναγνώστη να φανταστεί μια κατάσταση στην οποία αντιμετωπίζει μια πρωτόγονη φυλή που δεν έχει μελετηθεί, και πρέπει να καταλάβει τι σημαίνουν αυτά που λένε ή οι χειρονομίες που κάνουν τα μέλη της. Αυτή είναι η κατάσταση της radical translation.
Ισχυρίστηκε ότι, σε μια τέτοια κατάσταση, είναι θεωρητικά αδύνατο να είναι κανείς απόλυτα βέβαιος για τη σημασία ή την αναφορά που κάποιος ομιλητής της φυλής αποδίδει σε αυτό που λέει ή κάνει. Για παράδειγμα, αν ένας ομιλητής δει ένα λαγό και πει "gavagai", αναφέρεται σε ολόκληρο το λαγό, την ουρά του ή σε κάποιο προσωρινό τμήμα του σώματός του; Το μόνο που μπορεί να γίνει είναι να μελετηθεί το εκφώνημα ως μέρος όλης της γλωσσικής συμπεριφοράς του ατόμου και να χρησιμοποιηθούν αυτές οι παρατηρήσεις για να ερμηνευθεί η σημασία όλων των άλλων εκφωνημάτων. Από αυτήν τη βάση, κάποιος μπορεί να δημιουργήσει ένα εγχειρίδιο μετάφρασης. Αλλά, επειδή η αναφορά δεν έχει οριστεί, θα υπάρχουν πολλά τέτοια εγχειρίδια, κανένα από τα οποία δεν είναι σωστότερο από τα άλλα. Για τον Quine, όπως και για τον Βίτγκενσταιν και τον Austin, η σημασία δεν είναι κάτι που αποδίδεται με μια απλή λέξη ή φράση, αλλά κάτι που, αν μπορεί να θεωρηθεί τελικά, μπορεί να θεωρηθεί μόνο σαν κάτι που αφορά ολόκληρη τη γλώσσα. Από αυτήν την ιδέα προκύπτει ο σημασιολογικός ολισμός (semantic holism).
Εμπνευσμένος από τις συζητήσεις του Quine, ο Donald Davidson προχώρησε την ιδέα της radical translation στην ερμηνεία εκφωνημάτων και συμπεριφοράς μέσα σε μια γλωσσολογική κοινότητα και ονόμασε αυτήν την ιδέα radical interpretation. Πρότεινε κάθε σημασία που κάποιος απέδιδε σε μια πρόταση να ορίζεται μόνο από την απόδοση σε πολλές, ίσως όλες, τις βεβαιώσεις (assertions) του, όπως και τις νοητικές καταστάσεις και ιδιότητές του.
Δείτε επίσης
Κατηγορία:Γλωσσολογία
Disney Junior
Το Disney Junior είναι αμερικανικό ψηφιακό καλωδιακό και δορυφορικό κανάλι το οποίο ανήκει στην Walt Disney Television, μονάδα της The Walt Disney Company μέσω της Disney Branded Television. Απευθύνεται σε παιδιά προσχολικής ηλικίας μέχρι 8 ετών.
Το πρόγραμμα ενσωματώνει δημιουργική αφήγηση και ενδιαφέροντες χαρακτήρες που μετατρέπουν τη μάθηση σε μια διασκεδαστική εμπειρία με αγαπημένες σειρές όπως η «Λέσχη του Μίκυ», ο «Τζέικ και οι πειρατές της χώρας του ποτέ», ο «Γουίνι το Αρκουδάκι», η «Πριγκίπισσα Σοφία» κ.ά. Το πρόγραμμα του καναλιού μεταδίδεται μεταγλωττισμένο στα Ελληνικά.
Ιστορία
Η The Walt Disney Company προσπάθησε αρχικά να ξεκινήσει ένα εικοσιτετράωρο καλωδιακό τηλεοπτικό κανάλι για παιδιά προσχολικής ηλικίας στις Ηνωμένες Πολιτείες Αμερικής όταν η ίδια η εταιρεία ανακοίνωσε ότι θα ξεκινήσει το Playhouse Disney Channel, ένα τηλεοπτικό παρακλάδι ενός νεοεισερχόμενου ημερήσιου ενθέτου του Disney Channel το οποίο μεταδόθηκε για πρώτη φορά στις 8 Μαΐου 1997 και ξεκινούσε κατά τις πρωινές ώρες όλη την εβδομάδα με τα καθημερινά ένθετα να διαρκούν μέχρι νωρίς το απόγευμα. Τα σχέδια για το τηλεοπτικό δίκτυο των ΗΠΑ έπεσαν τελικά στο ράφι, ωστόσο κάποια κανάλια που είχαν αφιερωθεί στα προγράμματα του Playhouse Disney ξεκίνησαν να εκπέμπουν διεθνώς σε άλλες χώρες.
Η αξιοποίηση του Disney Junior ξεκίνησε στις 26 Μαΐου 2010 όταν η Disney–ABC Television Group ανακοίνωσε το λανσάρισμα του καναλιού που θα εκπέμπει ψηφιακά, καλωδιακά και δορυφορικά, και το οποίο θα ανταγωνίζεται με άλλες καλωδιακές υπηρεσίες που απευθύνονται κυρίως σε παιδιά προσχολικής ηλικίας, όπως το Nick Jr. που ανήκει στη ViacomCBS Domestic Media Networks (τμήμα της ViacomCBS) και το Universal Kids (πρώην Sprout) που ανήκει στην NBCUniversal Cable Entertainment τμήμα της NBCUniversal.
Επιπλέον, η εκπομπή που μεταδιδόταν από το Disney Channel, θα μπορούσε επίσης να μετονομαστεί σε Disney Junior, πριν από την επίσημη έναρξη του καναλιού με το ίδιο όνομα. Σύμφωνα με ανακοίνωση τα 22 υπάρχοντα ένθετα και καλωδιακά κανάλια που βρίσκονται εκτός των ΗΠΑ και τα οποία φέρουν το όνομα Playhouse Disney θα πρέπει να μετονομαστούν σε Disney Junior.
Ήδη το κανάλι με το σημερινό του όνομα στις Ηνωμένες Πολιτείες Αμερικής προόριζε να αντικαταστήσει το Soapnet, το οποίο ανήκε στην Disney–ABC Television Group, μετέδιδε καθημερινά σαπουνόπερες, συνεργαζόταν με τα τρία μεγάλα ραδιοτηλεοπτικά δίκτυα της Αμερικής (συμπεριλαμβανομένου και του ABC) και επιπλέον έβαζε και επαναλήψεις παλιών σειρών λόγω της συνεχούς πτώσης στη δημοτικότητα της σαπουνόπερας στην τηλεόραση, κατά μήκος της ανάπτυξης της υπηρεσίας για τα βίντεο κατά απαίτηση (συμπεριλαμβανομένης της ηλεκτρονικής διαθεσιμότητας της ροής προγράμματος για σαπουνόπερες) και των ψηφιακών συσκευών εγγραφής video, τα οποία αναιρούν την ανάγκη για ένα γραμμικό κανάλι που να είναι αφιερωμένο σε αυτό το είδος.
Λανσάρισμα
Το Disney Junior ξεκίνησε αρχικά ως εκπομπή του Disney Channel στις 14 Φεβρουαρίου 2011. Με την κατάργηση του Playhouse Disney που έγινε μια μέρα πριν, οι μασκότ Ooh και Aah αποσύρθηκαν και κάποια προγράμματα που είχαν μεταδοθεί (όπως το Οι φίλοι μου, ο Τίγρης και ο Γουίνι το αρκουδάκι) αποσύρθηκαν από το πρόγραμμα του Disney Channel εντελώς.
Το Disney Junior ήταν αρχικά προγραμματισμένο να κάνει το τηλεοπτικό του ντεμπούτο, τον Ιανουάριο του 2012, αλλά στις 28 Ιουλίου 2011, η Disney–ABC Television Group έδωσε παράταση σύμφωνα με ανακοίνωση να ξεκινήσει την άνοιξη του 2012, και στη συνέχεια μέχρι το Φεβρουάριο του ίδιου έτους, είχε ορισθεί η ημερομηνία έναρξης και η μετονομασία των καναλιών σε Disney Junior.
Στις 9 Ιανουαρίου 2012 η Disney–ABC Television Group ανακοίνωσε ότι το κλείσιμο του Soapnet για τους περισσότερους παρόχους είχε προγραμματιστεί για τις 22 Μαρτίου 2012. Το Disney Junior ως ανεξάρτητο τηλεοπτικό κανάλι ξεκίνησε επίσημα την επόμενη κιόλας μέρα, στις 23 Μαρτίου στις 12:00 π.μ. (Ώρα Ανατολικής Ευρώπης) με το επεισόδιο της παιδικής σειράς κινουμένων σχεδίων Η λέσχη του Μίκυ ονόματι "Η μεγάλη έκπληξη του Μίκυ" ως το πρώτο πρόγραμμα που μεταδόθηκε στο νέο κανάλι. Το κανάλι Soapnet εξέπεμπε από τις 20 Ιανουαρίου 2000 μέχρι τις 31 Δεκεμβρίου 2013.
Στο κανάλι μεταδίδονται έως σήμερα οι παιδικές σειρές Ο Τζέικ και οι πειρατές της χώρας του ποτέ, Η λέσχη του Μίκυ και Η μικρή γιατρός. Στο κανάλι επίσης ξεκίνησε να μεταδίδεται μια σειρά μικρού μήκους ονόματι Ένα ποίημα είναι… και τα Σαββατοκύριακα το ένθετο, Ο Μαγικός κόσμος του Disney Junior με προβολές ταινιών.
Αν και στην πραγματικότητα εξαγοράστηκε το κανάλι που αντικατέστησε το Soapnet, μια αυτοματοποιημένη υπηρεσία εξακολουθούσε να υπάρχει για τους παρόχους που δεν είχαν ακόμα καταλήξει σε συμφωνία για τη μεταφορά του Disney Junior (παρόμοια με άλλα κανάλια που συνέχισαν να λειτουργούν κατά τη μετάβαση και μετονομασία του Nickelodeon Games and Sports for Kids σε TeenNick και του Fox Reality Channel σε Nat Geo Wild) ή που είχε πραγματοποιηθεί αυτή η υπηρεσία έτσι ώστε να μην χάσει συνδρομητές λόγω της άμεσης απώλειας του εν λόγω δικτύου.
Πρόκειται για ορισμένους παρόχους όπως η Cox Communications που ανήκει στην Cox Enterprises, η Αμερικάνικη ομότιτλη θυγατρική της Ολλανδικής Altice, η DirecTV, η Verizon Fios που ανήκει στην Verizon Communications και η Spectrum που ανήκει στην πολυμετοχική Charter Communications που εξακολουθούσαν να μεταδίδουν το Soapnet ενώ έχει προστεθεί το Disney Junior. Οι δραστηριότητες του Soapnet συνεχίστηκαν 16 μήνες αργότερα απ' ό,τι είχε αρχικά προγραμματιστεί, μέχρι το κανάλι να κλείσει οριστικά στις 31 Δεκεμβρίου 2013 στις 12:00 π.μ. (Ώρα Ανατολικής Ευρώπης).
Στις 21 Ιουνίου 2014, το Disney Junior ξεκίνησε το πρόγραμμά του, τις δύο πρώτες ώρες με την τρίωρη Σαββατιάτικη εκπομπή της Univision ονόματι Planeta U, ως ένα τηλεοπτικό παρακλάδι του δικτύου, ονόματι το Disney Junior στη Univision και το οποίο μεταδίδεται στην Ισπανική γλώσσα και μεταγλωττίζει τις παιδικές σειρές που μεταδίδει (αρχίζοντας από τις σειρές Η λέσχη του Μίκυ και Ο μαστοράκος, τα οποία είναι τα τελευταία προγράμματα που περιλαμβάνουν βασικές οδηγίες των λέξεων και των φράσεων στα Αγγλικά αντί στα Ισπανικά, όπως συμβαίνει και με την Αγγλική έκδοσή τους).
Εξωτερικοί σύνδεσμοι
Κατηγορία:Παιδικοί τηλεοπτικοί σταθμοί Κατηγορία:Αμερικάνικοι τηλεοπτικοί σταθμοί Κατηγορία:Δορυφορικοί τηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2012 Κατηγορία:The Walt Disney Company
Κωνσταντίνος Κοκορόπουλος
Ο Κωνσταντίνος Κοκορόπουλος ήταν πολιτικός μηχανικός, απόφοιτος του Πολυτεχνείου του Μονάχου (Technische Hochschule Munchen) (1916), ο οποίος την περίοδο 1924-1931 εργάστηκε ως ελεύθερος επαγγελματίας με Τεχνικό και Εργοληπτικό Γραφείο στη Θεσσαλονίκη και από το 1931 και μετά ως Επιθεωρητής Τεχνικών Υπηρεσιών του Δήμου Θεσσαλονίκης.
Παραπομπές
Κατηγορία:Έλληνες πολιτικοί μηχανικοί
Πριγκιπάτο του Κάλενμπεργκ
Το Πριγκιπάτο του Κάλενμπεργκ (γερμανικά: Fürstentum Calenberg) ήταν μια δυναμική διαίρεση του Γουελφικού δουκάτου του Μπράουνσβαϊγκ-Λύνεμπουργκ που ιδρύθηκε το 1432. Το Κάλενμπεργκ κυβερνήθηκε από το Ανόβερου από το 1635 και μετά. Οι πρίγκιπες έλαβαν τον ένατο εκλεκτορικό τίτλο της Αγίας Ρωμαϊκής Αυτοκρατορίας το 1692.
Η επικράτειά τους έγινε ο πυρήνας του Εκλεκτοράτου του Ανόβερου, που κυβερνούσε σε προσωπική ένωση με το Βασίλειο της Μεγάλης Βρετανίας από το 1714 και μετά. Το πριγκιπάτο έλαβε το όνομά του από το κάστρο Κάλενμπεργκ, μια κατοικία των δούκων του Μπράουνσβαϊγκ.
Οσμάν Β΄
Ο Οσμάν Β΄ (II. Osman, 3 Νοεμβρίου 1604 - 20 Μαΐου 1622) ήταν ο 16ος σουλτάνος της Οθωμανικής Αυτοκρατορίας από το 1618 μέχρι το 1622. Από τους Τούρκους αναφέρεται και ως Οσμάν B΄ ο νέος.
Βιογραφία
thumb|left|309x309px|Ο Οσμάν Β΄ Ο Οσμάν Β΄ γεννήθηκε το 1604 στο παλάτι Τοπ Καπί στην Κωνσταντινούπολη. Ήταν γιος του σουλτάνου Αχμέτ Α΄ και της Μαχφιρούζ Χατιτζέ Σουλτάν. Από μικρή ηλικία λόγω θανάτου της μητέρας του ανέλαβε την εκπαίδευσή του η Κιοσέμ σουλτάνα και αργότερα έγινε σπουδαίος ποιητής. Η Κιοσέμ σουλτάνα του τού είχε μάθει πολλές γλώσσες, όπως Αραβικά, Περσικά, Λατινικά, Ελληνικά και Ιταλικά. Πήρε τον θρόνο το 1618 όταν διαδέχθηκε τον θείο του Μουσταφά Α΄. Ο Οσμάν παρά τη νεαρή ηλικία του, είχε τα χαρίσματα ενός μονάρχη, έτσι εκστράτευσε αρκετές φορές χωρίς όμως να επιτύχει αξιόλογες νίκες.
Εκστρατεία της Περσίας
Το 1618 επιτέθηκε στην Περσία για να αποκρούσει περσική επίθεση στην Ανατολία. Ανακατέλαβε τις πόλεις Ντιγιαρμπακίρ, Βαν, Αβνίκ και πολιόρκησε το Ταμπρίζ αλλά ηττήθηκε και υποχώρησε.
Εκστρατεία της Ουγγαρίας
Σε μια προσπάθεια να ανακαταλάβει την Ουγγαρία, η οποία προσαρτήθηκε από τον Σουλεϊμάν τον Μεγαλοπρεπή αλλά μεγάλο τμήμα της χάθηκε από τον γιο του Σελίμ τον Μέθυσο, εισέβαλε στη χώρα και κατέκτησε τα κάστρα Αράκ, Σικλος, Σερετσια και κινήθηκε προς το Πέτροβαράντιν με στόχο να προωθηθεί μέχρι τη Βουδαπέστη, πρωτεύουσα της Ουγγαρίας. Ηττήθηκε πριν φτάσει στο κάστρο από τον Αυστριακό στρατό στη μάχη του Νόβισαντ, όπου ο στρατός του υπέστη πανωλεθρία και οι δυνάμεις του σχεδόν αποδεκατίστηκαν.
Εκστρατεία στη Μολδαβία
Το 1620 έσπευσε σε βοήθεια του πρίγκιπα της Τρανσυλβανίας, ενάντια στους Αψβούργους της Αυστρίας. Μπήκε θριαμβευτικά στο Ιάσιο μετά από πολιορκία 76 ημερών και αρχικά νίκησε τους στρατηγούς του βασιλιά της Πολωνίας Σιγισμούνδου Γ΄ Βάζα στα Cecora (Tutora). Ανέβηκε τον Προύθο, ωστόσο ο γιος του Σιγισμούνδου (μέλλων βασιλιάς Βλαδίσλαος Δ΄ Βάζα) νίκησε με ευκολία τον στρατό των Οθωμανών το 1621 στο Khotyn. Στη μάχη μάλιστα ο ίδιος ο Σουλτάνος έσπασε το χέρι του και τραυματίστηκε σχεδόν θανάσιμα.
Σχέση με την Κιοσέμ Σουλτάν
Προφανώς ο Οσμάν είχε καλή σχέση με την Κιοσέμ Σουλτάν καθώς την είχε επισκεφτεί στο Παλιό Παλάτι. Επίσης μπορεί να τον είχε μεγαλώσει επειδή προφανώς η μητέρα του δεν ήταν ζωντανή μετά το 1614.
Οικογένεια
Σύζυγοι
Παιδιά
Θάνατος
Επειδή θεωρούσε τους Γενίτσαρους υπεύθυνους για την ήττα τους στη μάχη με τους Πολωνούς αποφάσισε να τους διαλύσει, όμως αυτοί επαναστάτησαν, τον συνέλαβαν, τον ακρωτηρίασαν, τον διαπόμπευσαν στους δρόμους της Κωνσταντινούπολης και τέλος τον έκλεισαν στο Επταπύργιο όπου τον έπνιξαν στις 20 Μαρτίου 1622. Τάφηκε στο Μπλε Τζαμί. Τον διαδέχθηκε ο θείος του Μουσταφά Α΄.
Εξωτερικοί σύνδεσμοι
Κατηγορία:Οθωμανοί Σουλτάνοι
Σταθερά του Πλανκ
Η σταθερά του Πλανκ, αναφερόμενη ως h, είναι μία φυσική σταθερά που χρησιμοποιείται για να περιγράψει το μέγεθος των κβάντων. Παίζει κεντρικό ρόλο στή θεωρία της κβαντικής μηχανικής, και πήρε την ονομασία της από τον Μαξ Πλανκ, έναν από τους θεμελιωτές της κβαντικής θεωρίας. Εμφανίστηκε για πρώτη φορά στην εργασία του Πλανκ για τη μελέτη της ακτινοβολίας του μέλανος σώματος. Στις 16 Νοεμβρίου 2018 η Γενική Διάσκεψη Μέτρων και Σταθμών, αποδέχτηκε ομόφωνα μια νέα πιο ακριβής τιμή για την σταθερά Πλανκ στο γενικότερο πλαίσιο Επαναπροσδιορισμού των βασικών μονάδων SI για το 2019. Για την νέα τιμή του Χιλιόγραμμου, η σταθερα Πλανκ ορίζεται σύμφωνα με πρότυπο ISO ως:
ή με ηλεκτρονιοβόλτ σαν μονάδα ενέργειας:
Η σταθερά του Πλανκ έχει μονάδα ενέργεια πολλαπλασιαζόμενη επί μονάδα χρόνου, η οποία είναι και η μονάδα της δράσης, που είναι ίδια με τη μονάδα μέτρησης της στροφορμής. Μαζί με την ταχύτητα του φωτός, είναι οι δυο θεμελιώδεις φυσικές σταθερές.
Στην κβαντομηχανική χρησιμοποιείται και η ανηγμένη σταθερά του Πλανκ ħ (h-bar), που είναι η h διαιρεμένη με το 2π.
Τα δύο ψηφία μέσα στις παρενθέσεις δηλώνουν την αβεβαιότητα μέτρησης στα τελευταία δύο ψηφία της τιμής.
Παραπομπές
Κατηγορία:Κβαντική μηχανική
Βιογεωχημεία
εναλλ.=Ινστιτούτου βιογεωχημείας Μαξ Πλανκ.|μικρογραφία|260x260εσ| Ινστιτούτου βιογεωχημείας Μαξ Πλανκ. Με τον όρο βιογεωχημεία εκφράζεται η επιστημονική αρχή που περιλαμβάνει τη μελέτη των χημικών, φυσικών, γεωλογικών και βιολογικών διαδικασιών και αντιδράσεων που διέπουν τη σύνθεση του φυσικού περιβάλλοντος (συμπεριλαμβανομένων της βιόσφαιρας, της κρυόσφαιρας, της υδρόσφαιρας, της πεδόσφαιρας, της ατμόσφαιρας και της λιθόσφαιρας). Ειδικότερα, η βιογεωχημεία είναι η μελέτη των κύκλων των χημικών στοιχείων, όπως ο άνθρακας και το άζωτο, και η ενσωμάτωσή τους στα έμβια όντα που μεταφέρονται στον χώρο μέσω των βιολογικών συστημάτων της γης κατά το πέρασμα του χρόνου. Το συγκεκριμένο πεδίο επικεντρώνεται σε χημικούς κύκλους που είτε καθοδηγούνται απο τη βιολογική δραστηριότητα είτε την επηρεάζουν. Ιδιαίτερη έμφαση δίνεται στη μελέτη των κύκλων άνθρακα, αζώτου, θείου και φωσφόρου. Η βιογεωχημεία είναι μια επιστήμη συστημάτων που συνδέεται στενά με την οικολογία των συστημάτων.
Ιστορία
Ιδρυτής της βιογεωχημείας είναι ο Ρώσος και Ουκρανός επιστήμονας Βλάντιμιρ Βερνάντσκι (Vladimir Vernadsky), του οποίου το βιβλίο του 1926 (αρχικά δημοσιευμένο στα Ρωσικά απο το 1924) ονόματι Η Βιόσφαιρα, σύμφωνα με την παράδοση του Μεντελέγιεφ, διαμόρφωσε τη φυσική του πλανήτη ως ζωντανό σύνολο. Ο Βερνάντσκι διακρίνει τρεις σφαίρες, όπου μια σφαίρα ήταν μια έννοια παρόμοια με την έννοια ενός χώρου φάσης (phase space).
Παρατήρησε ότι κάθε σφαίρα είχε τους δικούς της νόμους εξέλιξης και ότι οι ανώτερες σφαίρες τροποποιούσαν και κυριαρχούσαν τις κατώτερες:
Οι ανθρώπινες δραστηριότητες (π.χ. γεωργία και βιομηχανία) τροποποιούν τη βιόσφαιρα και την αβιοτική σφαίρα. Στο σύγχρονο περιβάλλον, η ποσότητα επιρροής που έχουν οι άνθρωποι στις άλλες δύο σφαίρες είναι συγκρίσιμη με μια γεωλογική δύναμη (Ανθρωπόκαινο).
Πρόωρη ανάπτυξη
Ο Aμερικανός λιμνολόγος και γεωχημικός Τ. Έβελυν Χάτσινσον είναι ο άνθρωπος πίσω απο την περιγραφή των ευρέων πεδίων και αρχών αυτού του νέου πεδίου. Πιο πρόσφατα, τα βασικά στοιχεία του κλάδου της βιογεωχημείας επαναδιατυπώθηκαν και διαδόθηκαν από τον βρετανό επιστήμονα και συγγραφέα, Τζέιμς Λάβλοκ, υπό την ετικέτα Θεωρία της Γαίας. Ο Λάβλοκ εστιάζει στην ιδέα ότι οι διαδικασίες ζωής ρυθμίζουν τη Γη μέσω μηχανισμών ανάδρασης για να την διατηρήσουν κατοικήσιμη.
Έρευνα
Υπάρχουν ερευνητικές ομάδες βιογεωχημείας σε πολλά πανεπιστήμια ανά τον κόσμο. Δεδομένου ότι πρόκειται για ένα ιδιαίτερα διεπιστημονικό πεδίο, αυτά βρίσκονται σε ένα ευρύ φάσμα επιστημονικών κλάδων όπως: ατμοσφαιρικές επιστήμες, βιολογία, οικολογία, γεωμικροβιολογία, περιβαλλοντική χημεία, γεωλογία, ωκεανογραφία και επιστήμη του εδάφους. Αυτά συχνά περικλείονται σε μεγαλύτερους κλάδους όπως η επιστήμη της γης και η περιβαλλοντική επιστήμη.
Πολλοί ερευνητές διερευνούν τους βιογεωχημικούς κύκλους των χημικών στοιχείων όπως ο άνθρακας, το οξυγόνο, το άζωτο, ο φώσφορος και το θείο, καθώς και τα σταθερά ισότοπά τους. Οι κύκλοι των ιχνοστοιχείων όπως τα Ίχνη μετάλλου και τα ραδιονουκλίδια μελετώνται επίσης. Η έρευνα αυτή έχει προφανείς εφαρμογές στην αναζήτηση κοιτασμάτων ορυκτών και πετρελαίου και στην αποκατάσταση της ρύπανσης του περιβάλλοντος.
Παραπομπές
Κατηγορία:Περιβαλλοντικές επιστήμες Κατηγορία:Χημική ωκεανογραφία
Σχέση (μαθηματικά)
Στα μαθηματικά, σχέση είναι μια συσχέτιση των στοιχείων ενός συνόλου με τα στοιχεία κάποιου άλλου. Η έννοια της σχέσης χρησιμοποιείται στα μαθηματικά για να μοντελοποιήσουμε έννοιες όπως μεγαλύτερο από, είναι ίσο με, είναι ισοδύναμο με κλπ. Η ίδια η έννοια της συνάρτησης ορίζεται ως μια σχέση ειδικού τύπου.
Αυστηρός ορισμός
Έστω X και Y δύο τυχαία σύνολα. Σχέση από το X στο Y ονομάζουμε κάθε υποσύνολο R του καρτεσιανού γινομένου X \times Y:
Δηλαδή μια σχέση από ένα σύνολο X σε ένα σύνολο Y δεν είναι τίποτε άλλο από ένα σύνολο διατεταγμένων ζευγών. Το σύνολο X ονομάζεται πεδίο ορισμού και το σύνολο Y ονομάζεται σύνολο τιμών. Ειδικότερα αν R είναι μια σχέση από το σύνολο X στο σύνολο X, τότε λέμε ότι η R είναι μια σχέση στο X. Η έκφραση γράφεται διαφορετικά και ως εξής: xRy ή R(x, y) και λέμε ότι το y σχετίζεται με το x μέσω της σχέσης R ή ακόμα ότι η σχέση R ισχύει ανάμεσα στα στοιχεία x και y. Το γράμμα R μπορεί να αντικατασταθεί με οποιοδήποτε άλλο γράμμα, συχνά ακόμα και με σύμβολα όπως <, >, +, = κ.α.
Παραδείγματα
Για παράδειγμα αν για τα σύνολα X και Y έχουμε και, R είναι μια σχέση στα σύνολα X και Y και S είναι μια σχέση στο σύνολο X, τότε για την R έχουμε: και για την S:
Κλάσεις σχέσεων
Μερικές σημαντικές κλάσεις σχέσεων R, από ένα σύνολο X σε ένα σύνολο Y δίνονται παρακάτω:
Σχέσεις σε ένα σύνολο
Ορισμένες σημαντικές κλάσεις διμελών σχέσεων σε ένα σύνολο X είναι οι εξής:
Μια σχέση που είναι ανακλαστική, συμμετρική και μεταβατική ονομάζεται σχέση ισοδυναμίας. Μια σχέση που είναι ανακλαστική, αντισυμμετρική και μεταβατική ονομάζεται σχέση μερικής διάταξης. Μια σχέση μερικής διάταξης που είναι και ολική ονομάζεται σχέση ολικής διάταξης.
Η συνάρτηση ως σχέση
Έστω X και Y δύο μη κενά σύνολα. Μια σχέση f από το σύνολο X στο σύνολο Y ονομάζεται συνάρτηση από το X στο Y αν:
Επομένως, μια σχέση f από το σύνολο X στο σύνολο Y ονομάζεται συνάρτηση από το X στο Y αν για κάθε x στο X υπάρχει μοναδικό y στο Y ώστε xfy. Με άλλα λόγια μια σχέση που είναι αριστερά ολική και συναρτησιακή, ονομάζεται συνάρτηση. Αν είναι μόνο συναρτησιακή τότε ονομάζεται μερική συνάρτηση.
Σύνθεση σχέσεων
Η σύνθεση σχέσεων είναι ένας τρόπος με τον οποίο σχηματίζουμε μια νέα σχέση από δύο δεδομένες σχέσεις R και S και την οποία συμβολίζουμε με S \circ R. Ειδική κατηγορία σύνθεσης σχέσεων είναι η σύνθεση συναρτήσεων.
Ορισμός
Με άλλα λόγια η σχέση S \circ R είναι η σχέση στην οποία ανήκουν όλα τα διατεταγμένα ζεύγη (x, z) για τα οποία ισχύει το εξής: υπάρχει y στο Y τέτοιο ώστε το (x, y) να ανήκει στη R και το (y, z) να ανήκει στη S.
Παραπομπές
Κατηγορία:Θεωρία συνόλων
Εκκλησία Αγίας Τριάδας (Πρίγιεντορ)
Η Εκκλησία Αγίας Τριάδας (σερβικά κυριλλικά: Црква Свете тројице, σερβικά λατινικά: Crkva Svete trojice) είναι σερβική ορθόδοξη εκκλησία στην πόλη του Πρίγιεντορ και εντός του εδάφους της Πόλεως του Πρίγιεντορ, στη Βοσνία και Ερζεγοβίνη. Ανεγέρθηκε το 1891 και είναι καταγεγραμμένη εντός του προσωρινού καταλόγου των εθνικών μνημείων της Βοσνίας και Ερζεγοβίνης.
Παραπομπές
Κατηγορία:Εκκλησίες αφιερωμένες στην Αγία Τριάδα Τριαδα του Πριγιεντορ Κατηγορία:Εθνικά μνημεία στο Πρίγιεντορ
Βανουάτου
Το Βανουάτου (γαλλικά: République de Vanuatu, αγγλικά: Republic of Vanuatu, Μπισλάμα: Ripablik blong Vanuatu, παλαιότερη ονομασία Νέες Εβρίδες) είναι αρχιπέλαγος που βρίσκεται στον νότιο Ειρηνικό, 1000 χλμ. δυτικά των νησιών Φίτζι. Από τα 82 νησιά του αρχιπελάγους του Βανουάτου τα δύο μεγαλύτερα είναι το Εσπίριτου Σάντου και το Μαλακούλα. Δύο από τα νησιά, τα Μάθιου και Χάντερ, διεκδικούνται και από τη Νέα Καληδονία. Η πρωτεύουσα της χώρας είναι η Πορτ Βίλα και βρίσκεται στο Εφάτε. Από το 1906, οι τότε Νέες Εβρίδες τελούσαν υπό κοινή αγγλογαλλική διοίκηση ως το 1980, οπότε το Βανουάτου απέκτησε την ανεξαρτησία του. Ο πληθυσμός της χώρας ανέρχεται σε 300.019 κατοίκους, σύμφωνα με την απογραφή του 2020. Οι 113 γλώσσες που χρησιμοποιούνται στα νησιά του Βανουάτου κατατάσσουν τη χώρα ανάμεσα σε αυτές με τη μεγαλύτερη γλωσσική ποικιλία.
Ιστορία
Η προϊστορία της χώρας δεν είναι ακριβώς γνωστή. Αρχαιολογικά ευρήματα υποστηρίζουν την πιο κοινή θεωρία ότι στα νησιά έφτασαν πρώτοι λαοί που ομιλούσαν τις αυστραλονησιακές γλώσσες. Αυτό έγινε περίπου πριν από 4.000 χρόνια. Έχουν βρεθεί αγγεία από πηλό που ανάγονται στο 1.300- 1.100 π.Χ.
Το πρώτο νησί του αρχιπελάγους στο οποίο έφτασαν οι Ευρωπαίοι ήταν το Εσπίριτου Σάντο, όταν το 1606 έφτασε εκεί ο Πορτογάλος εξερευνητής, Πέδρο Φερνάντες ντε Κιρός. Οι Ευρωπαίοι δεν επέστρεψαν παρά μόνο το 1768, όταν ο Λουί Αντουάν ντε Μπουγκενβίλ ανακάλυψε ξανά τα νησιά. Το 1774 μετονομάστηκαν σε Νέες Εβρίδες από τον Τζέιμς Κουκ. Το όνομα αυτό είχαν ως την ανεξαρτησία τους, το 1980.
Τη δεκαετία του 1860 ιδιοκτήτες φυτειών από την Αυστραλία, τα Φίτζι, τη Νέα Καληδονία και τα νησιά Σαμόα, ξεκίνησαν δουλεμπόριο στην περιοχή. Αυτό ονομάστηκε blackbirding. Την ίδια εποχή Καθολικοί και Προτεστάντες ιεραπόστολοι έφτασαν στα νησιά και στη συνέχεια έποικοι, με σκοπό να καλλιεργήσουν βαμβάκι. Έπειτα από την κατάρρευση των διεθνών τιμών στο τελευταίο, οι έποικοι άλλαξαν καλλιέργειες (καφές, κακάο, μπανάνες, κοκοφοίνικες). Το 1882 ιδρύθηκε η Καληδονική Εταιρεία Νέων Εβρίδων. Σύντομα, οι Γάλλοι ξεπέρασαν σε αριθμό τους Βρετανούς στα νησιά.
Τα γαλλικά και τα βρετανικά συμφέροντα στο νησί αποτέλεσαν αιτία να κινηθούν οι δύο μεγάλες δυνάμεις σε προσάρτηση του εδάφους. Το 1906 όμως συμφώνησαν σε κοινή διοίκηση, που ήταν μοναδικός τύπος διακυβέρνησης με αυτόνομα κυβερνητικά συστήματα, τα οποία συνενώθηκαν σε ένα δικαστήριο. Απαγορεύτηκε στους Μελανήσιους να αποκτήσουν υπηκοότητα αγγλική ή γαλλική.
Τη δεκαετία του 1940 η συγκυβέρνηση αυτή άρχισε να αντιμετωπίζει προκλήσεις. Ο εθνικισμός αυξήθηκε μετά το Δεύτερο Παγκόσμιο πόλεμο στα νησιά, εξαιτίας της έλευσης των Αμερικανών, οι οποίοι ήταν σχετικά πλούσιοι. Η πίστη σε ένα μυθολογικό άτομο, με το όνομα Τζον Φραμ ήταν η βάση για μια αυτόχθονη αίρεση, που εξελίχθηκε σε θρησκεία μαζί και σε πολιτικό κόμμα.
Τη δεκαετία του 1970 ιδρύθηκε το πρώτο πολιτικό κόμμα με την ονομασία Εθνικό Κόμμα Νέων Εβρίδων. Συνιδρυτής του ήταν ο μετέπειτα πρωθυπουργός, Γουόλτερ Λίνι. Το κόμμα μετονομάστηκε σε Vanua'aku Pati το 1974 και πίεζε για ανεξαρτησία. Τελικά, η ανεξάρτητη δημοκρατία του Βανουάτου δημιουργήθηκε στις 30 Ιουλίου του 1980.
Γεωγραφία και κλίμα
Τα 65 από τα συνολικά 82 νησιά του αρχιπελάγους κατοικούνται. Μεγαλύτερες πόλεις είναι η Πορτ Βίλα και η Λουγκανβίλ. Υψηλότερο σημείο της χώρας είναι στο όρος Ταμπουεμασάνα, στα 1.879 μ.
Το κλίμα είναι υποτροπικό, με 9 μήνες ζέστη με λίγες βροχές και την πιθανότητα κυκλώνων και 3-4 μήνες ξηρό και δροσερό καιρό, με χαρακτηριστικό τους ανέμους από τα νοτιοανατολικά. Από το Μάιο ως τον Οκτώβριο πνέουν οι αλληγείς άνεμοι. Η περίοδος βροχοπτώσεων είναι σημαντική, με τις βροχές να πέφτουν κάθε μήνα. Οι υγρότεροι και θερμότεροι μήνες είναι από το Δεκέμβριο ως τον Απρίλιο, οπότε είναι και η περίοδος των κυκλώνων. Από τον Ιούνιο μέχρι το Νοέμβριο επικρατεί ξηρασία.
Δημογραφία
thumb|left|Η ανάπτυξη του πληθυσμού (1961-2003) από στοιχεία του FAOSTAT Ο πληθυσμός της χώρας είναι 300.019, σύμφωνα με την απογραφή του 2020. Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 65,3 χρόνια (62,7 χρόνια οι άνδρες και 68,3 οι γυναίκες).
Διακυβέρνηση
Το πολίτευμα είναι κοινοβουλευτική δημοκρατία, με αρχηγό κυβέρνησης τον πρωθυπουργό, στα πλαίσια ενός πολυκομματικού συστήματος. Η εκτελεστική εξουσία ασκείται από την κυβέρνηση, ενώ η νομοθετική από την κυβέρνηση και το Κοινοβούλιο. Η Δικαιοσύνη είναι ανεξάρτητη από την κυβέρνηση και το Κοινοβούλιο. Η κυβέρνηση και η κοινωνία τείνουν να διαχωρίζονται σε γλωσσολογικές – γαλλικές και αγγλικές- γραμμές. Η σύσταση κυβερνήσεων συνασπισμού, ωστόσο, αποδεικνύεται δυσχερής τα τελευταία χρόνια, εξαιτίας των διαφορών ανάμεσα στους αγγλόφωνους και στους γαλλόφωνους. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.
Διοικητική διαίρεση
290px|right|Επαρχίες του Βανουάτου Από το 1994 η νησιωτική χώρα υποδιαιρείται σε 6 επαρχίες.
Άμυνα
Η Αυστραλία βοηθά και στην αστυνομική δύναμη στη χώρα, η οποία διαθέτει και μία παραστρατιωτική πτέρυγα. Ο στρατός της χώρας είναι μικρές κινητές μονάδες από 300 εθελοντές. Η Αστυνομία - Vanuatu Police Force (VPF) συμπεριλαμβάνει την Κινητή Δύναμη του Βανουάτου (Vanuatu Mobile Force, VMF).
Υγεία και εκπαίδευση
Γενικά, το κράτος θεωρείται υγιεινό για να ζήσει κανείς σε αυτό. Δεν υπάρχουν καθόλου επικίνδυνα έντομα και ερπετά, στο νερό και στη στεριά. Επίσης, απουσιάζουν από τη χώρα οι σοβαρές τροπικές ασθένειες ή έχουν τεθεί υπό έλεγχο. Οι αυτόχθονες πληθυσμοί αντιμετωπίζουν πρόβλημα με την ελονοσία.
Στην Πορτ Βίλα και σε τρία άλλα κέντρα, υπάρχουν παραρτήματα του Πανεπιστημίου του Νοτίου Ειρηνικού, ενός εκπαιδευτικού ιδρύματος του οποίου ιδιοκτήτες είναι 12 χώρες του Ειρηνικού. Οι σχολές που είναι στην Πορτ Βίλα είναι γνωστές ως Emalus Campus και εκεί στεγάζεται η Νομική Σχολή του εν λόγω Πανεπιστημίου.
Οικονομία
Η οικονομία της νησιωτικής χώρας βασίζεται πρώτιστα στη γεωργία. Το 65% του συνολικού πληθυσμού είναι γεωργοί και περισσότερο ασχολούνται με την καλλιέργεια κόπρας αλλά και κάβας (kava). Η τελευταία είναι πιο επικερδής και έχει αποτέλεσμα πολλοί αγρότες να εγκαταλείπουν τις καλλιέργειες φρούτων και λαχανικών. Αντί αυτών, καλλιεργούν kava και με τα χρήματα που κερδίζουν αγοράζουν τρόφιμα. Ο τουρισμός και η κτηνοτροφία επίσης συνεισφέρουν στα έσοδα της χώρας. Το 1997 επισκέφθηκαν το κράτος 50.000 επισκέπτες. Τα αποθέματα ορυκτών και η αλιεία δεν επαρκούν για την οικονομική ανάπτυξη.
Προβλήματα για την οικονομία αποτελούν οι συχνοί σεισμοί, οι κυκλώνες και οι μεγάλες αποστάσεις μεταξύ των νησιών. Το Νοέμβριο του 1999 σημειώθηκε ισχυρός σεισμός και ακολούθησε τσουνάμι, προξενώντας εκτεταμένες καταστροφές στο βόρειο Νησί της Πεντηκοστής. Τον Ιανουάριο του 2002 άλλος ισχυρός σεισμός προκάλεσε καταστροφές στην Πορτ Βίλα και ακολουθήθηκε επίσης από τσουνάμι. Στις 2 Αυγούστου του 2007 τα νησιά σείστηκαν από δόνηση 7,2 βαθμών της κλίμακας Ρίχτερ. Επίσης, οι εξαγωγές του Βανουάτου είναι λίγες. Το κατά κεφαλήν ΑΕΠ αυξήθηκε λιγότερο από 3%, κατά μέσον όρο, στη δεκαετία του 1990. Στα μέσα του 2002 η κυβέρνηση αύξησε τις προσπάθειες για αύξηση του τουριστικού ρεύματος στα νησιά. Κυριότεροι προμηθευτές εξωτερικής βοήθειας είναι η Αυστραλία και η Νέα Ζηλανδία. Εθνικό νόμισμα είναι το Βάτου.
Μεταφορές
Η οδήγηση γίνεται στα δεξιά.
Δημογραφία
Ο πληθυσμός του Βανουάτου είναι 221.506. Οι περισσότεροι από αυτούς ζουν στην ύπαιθρο, ενώ δεκάδες χιλιάδες ζουν στην Πορτ Βίλα και στη Λουγκανβίλ. Οι κάτοικοι, που ονομάζονται Ni-Vanuatu είναι στην πλειοψηφία τους (98,5%) μελανησιακής καταγωγής, ενώ οι υπόλοιποι είναι ένα μείγμα από Ευρωπαίους, Ασιάτες και κατοίκους από άλλα νησιά του Ειρηνικού. Τρία νησιά ιστορικά κατοικήθηκαν από τους Πολυνήσιους. Περίπου 2.000 κάτοικοι ζουν και εργάζονται στη Νέα Καληδονία. Το 2006 το Νέο Οικονομικό Ίδρυμα και οι Φίλοι της Γης (περιβαλλοντική οργάνωση) κατέταξαν το Βανουάτου ως το ευτυχέστερο μέρος για να ζήσει κανείς ανάμεσα σε 178 κράτη σε όλο τον κόσμο, χρησιμοποιώντας τον Δείκτη Ευτυχισμένου Πλανήτη (Happy Planet Index).
Αναφορικά με τις γλώσσες, τρεις είναι οι επίσημες στη χώρα: τα αγγλικά, τα γαλλικά και η μπισλάμα.
Η τελευταία είναι πίτζιν διάλεκτος και σήμερα κρεολική σε αστικές περιοχές Αυτό σημαίνει ότι συνδυάζει τη μελανησιακή γραμματική με το αγγλικό λεξιλόγιο. Πρόκειται για τη μόνη γλώσσα που ομιλούν και κατανοούν οι περισσότεροι από τους κατοίκους του Βανουάτου και την έχουν ως δεύτερη γλώσσα (lingua franca). Επιπρόσθετα ομιλούνται 113 ιθαγενείς γλώσσες. Μόλις 2.000 ομιλητές ανά γλώσσα είναι ο μέρος όρος στη χώρα, ένας από τους υψηλότερους στον πλανήτη. Όλες αυτές οι γλώσσες ανήκουν στην αυστραλονησιακή οικογένεια γλωσσών.
Στο νησί Τάνα, ακόμα και σήμερα αφθονούν οι οπαδοί του Τζον Φραμ, που είναι δημοφιλής αίρεση ανάμεσα στα μέλη του Κοινοβουλίου, ενώ υπάρχει και το Κίνημα του Πρίγκιπα Φιλίππου, οι οπαδοί του οποίου λατρεύουν τον Πρίγκιπα Φίλιππο, δούκα του Εδιμβούργου. Οι χωρικοί της φυλής Γιαοχάνεν πίστευαν στον αρχαίο μύθο για έναν γιο του πνεύματος των βουνών με δέρμα χρώματος κίτρινου, ο οποίος θα ταξίδευε περί τους ωκεανούς για να παντρευτεί την αγαπημένη του. Όταν λοιπόν ο πρίγκιπας Φίλιππος επισκέφθηκε το νησί με τη νέα σύζυγό του, Ελισάβετ, ο ίδιος ταίριαζε στο μύθο και οι νησιώτες τον λάτρεψαν και ακόμα και σήμερα τον λατρεύουν σαν θεό.
Περίπου 200 άτομα έχουν προσηλυτιστεί στο Ισλάμ, αρχικά από τον Ναγκάνμπα, που ήταν αρχικά Χριστιανός ιεραπόστολος.
Πολιτισμός
thumb|upright|Ξύλινα κρουστά μουσικά όργανα του Βανουάτου, από το Μουσείο Bernice P. Bishop Οι επιδράσεις από τους αυτόχθονες αλλά και από τα άλλα κράτη κατέστησαν το Βανουάτου μια χώρα με πολιτιστική ποικιλία. Στα βόρεια, ο πλούτος ορίζεται από το πόσο κάποιος μπορεί να προσφέρει. Σύμβολο πλούτου θεωρούνται τα γουρούνια, ειδικά αυτά με τους γυριστούς χαυλιόδοντες. Στο κέντρο της νησιωτικής χώρας, κυριαρχούν περισσότερο παραδοσιακά πολιτιστικά συστήματα της Μελανησίας. Στο Νότο έχει αναπτυχθεί ένα σύστημα απονομής αξιωμάτων και συναφών προνομίων.
Οι νεαροί άνδρες υποβάλλονται σε διάφορες τελετές ενηλικίωσης και συχνά σε αυτές συμπεριλαμβάνεται η περιτομή.
Τα περισσότερα χωριά έχουν ένα σημείο συνάντησης γα τους άνδρες και μέρος για να πιουν κάβα. Αυτό το μέρος λέγεται νακαμάλ (nakamal). Στα χωριά υπάρχουν επίσης περιοχές (τομείς) αποκλειστικά για καθένα από τα δύο φύλα. Υπάρχουν μάλιστα ειδικοί χώροι για τις γυναίκες, όπου πηγαίνουν για όσο χρονικό διάστημα έχουν περίοδο.
Η παραδοσιακή μουσική του Βανουάτου υπάρχει ακόμα στις αγροτικές περιοχές της νησιωτικής χώρας. Τα μουσικά όργανα περιλαμβάνουν σχεδόν αποκλειστικά κρουστά με διαφορετικό σχήμα και μέγεθος, γκονγκ, όπως επίσης και κρόταλα. Στη διάρκεια του 20ού αιώνα ένα ακόμα μουσικό είδος που έγινε δημοφιλές είναι η μουσική ορχήστρας εγχόρδων (string band). Αυτή περιλαμβάνει κιθάρες, ουκουλέλε και δημοφιλή τραγούδια. Πιο σύγχρονα είδη μουσικής είναι η μουσική ζουκ (zouk) και η ρέγκετον (reggaeton). Η τελευταία είναι παραλλαγή της χιπ χοπ στα ισπανικά και παίζεται ειδικά από τα νυχτερινά κέντρα στο Βανουάτου, όπου συχνάζουν τουρίστες και άτομα από χώρες της Δύσης.
Ελάχιστοι είναι οι επιφανείς συγγραφείς που έχουν καταγωγή από το Βανουάτου. Ωστόσο, η αγωνίστρια για τα γυναικεία δικαιώματα, Γκρέις Μέρα Μολίσα, που πέθανε το 2002, απέκτησε διεθνή φήμη για τα περιγραφικά της ποιήματα.
Το πιο δημοφιλές άθλημα στο αρχιπέλαγος είναι το κρίκετ. Υπάρχουν 8.000 εγγεγραμμένοι παίκτες του αθλήματος. Τα αθλήματα διαχωρίζονται αναφορικά με την προτίμηση με βάση το φύλο, Η πετοσφαίριση θεωρείται γενικά γυναικείο άθλημα, ενώ το ποδόσφαιρο παίζεται σχεδόν αποκλειστικά από άνδρες.
Η κουζίνα του Βανουάτου (aelan kakae) περιλαμβάνει ψάρι, ρίζες λαχανικών, όπως τάρο και γλυκοπατάτες, φρούτα και λαχανικά. Οι περισσότερες οικογένειες στα νησιά καλλιεργούν λαχανικά σε κήπους, με σκοπό την εγχώρια κατανάλωση. Είναι σπάνια η έλλειψη τροφής. Σχεδόν όλο το χρόνο αφθονούν οι παπάγιες, οι ανανάδες, τα μάνγκο και οι γλυκοπατάτες. Το γάλα από καρύδα και η κρέμα από καρύδα χρησιμοποιούνται για να νοστιμίσουν πολλά φαγητά. Τα περισσότερα φαγητά μαγειρεύονται σε πέτρες ή με βράσιμο και έπειτα στον ατμό. Ελάχιστα φαγητά τηγανίζονται.
Διεθνείς σχέσεις
Το Βανουάτου είναι μέλος οργανισμών όπως η Ασιατική Τράπεζα Ανάπτυξης, η Παγκόσμια Τράπεζα, το Διεθνές Νομισματικό Ταμείο, ο Διεθνής Οργανισμός Γαλλοφωνίας και η Κοινοπολιτεία των Εθνών.
Από το 1980 το μεγαλύτερο μέρος της οικονομικής βοήθειας προς το κράτος χορηγούν οι Αυστραλία, Ηνωμένο Βασίλειο, Γαλλία και η Νέα Ζηλανδία. Το 2005 το Ηνωμένο Βασίλειο σταμάτησε να προσφέρει βοήθεια προς τα νησιά.
Μουσειολογία
Με τον όρο μουσειολογία εννοείται «το γνωστικό αντικείμενο που μελετά την απαραίτητη μεθοδολογία για την επίλυση ολων των θεωρητικών και πρακτικών θεμάτων που συνδέονται με τις λειτουργίες των μουσείων». Σύμφωνα με τους Ambrose and Paine, «η μουσειολογία είναι η επιστήμη του μουσείου. Μελετά την ιστορία του, τον ρόλο του στην κοινωνία, τις τεχνικές συντήρησης των αντικειμένων, τα ειδικά συστήματα προώθησης της έρευνας, τη δημιουργία εκπαιδευτικών προγραμμάτων και την οργάνωση της λειτουργίας του. Επιπλέον, καθορίζει τη σχέση του μουσείου με το φυσικό περιβάλλον του και ταξινομεί τα μουσεία σε διάφορες κατηγορίες. Επομένως η μουσειολογία είναι η επιστήμη που ασχολείται με τη μελέτη των σκοπών και της οργάνωσης των μουσείων».
Η εξέλιξη της μουσειολογίας
Συγκροτημένος και διεπιστημονικός κλάδος σήμερα η μουσειολογία δεν ήταν ανέκαθεν έτσι. Σε ό,τι αφορούσε τουλάχιστον στο θεωρητικό της υπόβαθρο, δεν ήταν σταθεροποιημένη ως επιστημονικό πεδίο. Τα πάντα ερευνώνταν, αναπροσαρμόζονταν, επαναπροσδιορίζονταν και εκσυγχρονίζονταν σε ό,τι αφορούσε στο καθεστώς, τη λειτουργία, την προβολή και τη διαχείριση των πολιτισμικών μονάδων εν γένει, των μουσείων ειδικότερα.
Η μουσειολογική θεωρία αποτελείτο επίσης από ευρήματα αταξινόμητα. Τούτο είναι φυσικό, καθώς υπήρχαν και υπάρχουν πολλοί τύποι μουσείων, όπως και θεματικές ενότητες που καλύπτουν τα μουσεία, και ακόμη περισσότερα ιδιαίτερα μουσειολογικά θέματα σε δημοσιεύσεις πολλών επιστημών που συσχετίζονταν με τα μουσεία κατ' ανάγκην. Η έρευνα έγινε έτσι ένας δύσκολος στόχος, που απαιτούσε ισχυρή βιβλιογραφική αναφορά και ικανές δεξιότητες για την ταξινόμηση του υλικού. Αυτή η εξάρτηση από το υπάρχον υλικό οδήγησε τον G. Stansfield να γράψει το Πηγές Μουσειολογικής Βιβλιογραφίας και τον P. Woodhead να εκδώσει το ''Μουσειολογικές Σπουδές. Ένας οδηγός για βιλιογραφικές πηγές στο πανεπιστήμιο του Leicester''. Όπως αναφέρει ο συγγραφέας, «ο εντοπισμός των άρθρων σε ιδιαίτερα θέματα της μουσειολογίας μπορεί να είναι μια κουραστική και χρονοβόρα διαδικασία...».
Σημαντικό πρακτικό πρόβλημα για την εξέλιξη των μουσειακών σπουδών υπήρξε και η επιμόρφωση των προσωπικών των μουσείων. Στη μελέτη της D. Mariner για τους εργαζόμενους στα μουσεία πίσω στο 1974 είχαν εντοπιστεί αρκετοί κρίσιμοι παράγοντες, στους οποίους συμφωνούσαν οι κοινωνιολόγοι για την αξιολόγηση της επαγγελματικής αξιοπιστίας ενός επαγγέλματος. Ως βασικότερους από αυτούς τους παράγοντες είχε εντοπιστεί «η γνώση της πολιτισμικής παράδοσης σε μουσειολογική βάση, που είναι η βάση της γνώσης και της πείρας του επαγγέλματος». Παρά την καθιέρωση ενώσεων μουσείων και διαφόρων επιμορφωτικών προγραμμάτων, οι συζητήσεις για την επαγγελματική εκπαίδευση των εργαζομένων στα μουσεία επέστρεφαν διαρκώς στο θέμα της βιωσιμότητας της μουσειολογίας ως επιστήμης ή στις μουσειολογικές σπουδές, χωρίς να ενισχύουν την επαγγελματική κατάρτιση των εργαζομένων στα μουσεία. Σύμφωνα με τον J. Neustupny ήταν κοινή εμπειρία εκείνων που συνδέονταν με την οργάνωση της εργασίας στα μουσεία ότι το προσωπικό αρνείτοι στην πράξη τη χρησιμότητα της μουσειολογίας. Η προσωπική εμπειρία που συμπλήρωνε μερικές φορές την εμπειρία προκατόχων, αναγόταν στο ρόλο θεωρητικού μοντέλου».
Οπωσδήποτε, η γνώση της πολιτισμικής παράδοσης του έργου των μουσείων γενικότερα ήταν και είναι εκ των ουκ άνευ για κάθε γενεά εργαζομένων και απασχολούμενων στα μουσεία. Η ξεκάθαρη αντίληψη της πολιτισμικής παράδοσης οδήγησε ουσιαστικά σε ένα «σώμα γνώσης», κοινά αποδεκτό, για το σκοπό, τη λειτουργία και τους μηχανισμούς ανάπτυξης των μουσείων. Όπως είχε προτείνει ο A.J. Duggan το 1969, «η μουσειολογία στερείτο πιθανώς ενός επαγγελματικού τελετουργικού, ενός καθορισμένου κανόνα γνώσης και δεξιοτήτων», τον οποίο προσπάθησε να εισάγει η 'νέα μουσειολογία', οριοθετώντας την επιστήμη σε ένα νέο εννοιολογικό πλαίσιο.
Η νέα μουσειολογία
Η νέα μουσειολογία βασίζεται στην ιδέα ότι το μουσείο έχει έναν εκπαιδευτικό ρόλο να παίξει στην κοινωνική ανάπτυξη. Στο επίκεντρο αυτής της άποψης για το μουσείο δε βρίσκονται τα αντικείμενα, αλλά οι άνθρωποι. Παρόλο που η άποψη ακούγεται καινοτόμος, στην πραγματικότητα προέρχεται από την αντίληψη που είχαν οι εργαζόμενοι του 19ου αιώνα στα μουσεία για τον χώρο τους ως εκπαιδευτικό οργανισμό στην υπηρεσία της κοινωνίας.
Φαίνεται πως η μεταστροφή από την αρχική εκείνη αντίληψη ήταν τέτοια, ώστε το 1971, στο 9ο γενικό συνέδριο της ICOM ο Στανιζλάς Αντοβέτι, συγγραφέας και φιλόσοφος υπέδειξε πως το μουσείο είτε θα άλλαζε ριζικά ή ή θα έχανε το δικαίωμά του να υπάρχει και αργά ή γρήγορα θα εξαφανιζόταν. Από τότε έγιναν αναρίθμητα συνέδρια, ακαδημαϊκές διαλέξεις, κριτικές για τον χαρακτήρα των μουσείων, χωρίς ωστόσο να επέλθει η αναμενόμενη κρίση. Τα μουσεία άλλαξαν, κυρίως γιατί υπό την πίεση των γεγονότων οι εργαζόμενοι συνειδητοποίησαν ότι έπρεπε να προχωρήσουν σε αλλαγές.
Κατά τη διάρκεια της δεκαετίας του '80 ιδρύθηκε ένας σύνδεσμος εργατών μουσείων, το Διεθνές Κίνημα για την Νέα Μουσειολογία (MINOM). Στο σύνδεσμο ανήκαν μουσειολόγοι που ενώθηκαν για να διερευνήσουν ιδέες για το 'νέο' μουσείο. Σύμφωνα με την άποψή τους το μουσείο είναι ένας δημοκρατικός εκπαιδευτικός θεσμός στην υπηρεσία της κοινωνικής ανάπτυξης, ιδιαίτερα σε τοπικό επίπεδο. Ο Γκάι Μπάρον στην ίδια περίοδο καθορίζει την έννοια της νέας μουσειολογίας ως εξής: «αυτή η ενεργητική ή κοινοτική στη φύση της μουσειολογίας προκαλεί το μουσείο ως θεσμό, την παντοδυναμία και παντογνωσία των διευθυντών, την κυριαρχία των καλών τεχνών επί πάσης άλλης επιστήμης, την αισθητική απόλαυση ως ουσιώδες κριτήριο της αξίας του αντικειμένου, την απόλυτη προτεραιότητα των αντικειμένων έναντι της ζωής και της εγγενούς φύσης της ιστορίας τους και τις αξίες μιας ελίτ που στρέφει προς όφελός της τις πηγές πληροφοριών του πλανήτη, τη δημιουργικότητα των κατοίκων του και επικρίνει τους συνανθρώπους της».
Εξωτερικοί σύνδεσμοι
* Κατηγορία:Βοηθητικές επιστήμες της ιστορίας
Κατάλογος ελληνικών αθλητικών συλλόγων μπέιζμπολ
Σ
αθλητικων συλλογων μπειζμπολ
Futurama: Bender's Game
To Futurama: Bender's Game είναι η τρίτη από τις τέσσερις ταινίες της σειράς κινουμένων σχεδίων Futurama, οι οποίες αποτελούν τον 5ο κύκλο της σειράς. Η ταινία κυκλοφόρησε μόνο σε DVD στις 4 Νοεμβρίου 2008 σε DVD και Blu-ray.
Ο τίτλος της ταινίας αποτελεί λογοπαίγνιο με αυτόν του βιβλίου Ender's Game του Όρσον Σκοτ Καρντ. Παρ' όλα αυτά, η πλοκή της ταινίας δεν παρουσιάζει κοινά σημεία με το περιεχόμενο του βιβλίου. Στοιχεία από το βιβλίο Ο Άρχοντας των Δαχτυλιδιών του Τζ. Ρ. Ρ. Τόλκιν και της σειράς ταινιών επιστημονικής φαντασίας Ο Πόλεμος των Άστρων του Τζορτζ Λούκας σατηρίζονται κατά τη διάρκεια της ταινίας.
Πλοκή
Λόγω έλλειψης μαύρης ύλης, οι τιμές των καυσίμων στη Γη έχουν ανέβει. Το πλήρωμα της Πλάνετ Εξπρές καλείται να ξεσκεπάσει την Μαμά, η οποία με σκοπό να αποκτήσει το μονοπώλιο στην αγορά έχει κρύψει όλα τα αποθέματα μαύρης ύλης.
Παραπομπές
Κατηγορία:Ταινίες του 2008 Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Αμερικανικές κωμικές ταινίες επιστημονικής φαντασίας Κατηγορία:Κωμικές ταινίες κινουμένων σχεδίων Κατηγορία:Αμερικανικές ταινίες κινουμένων σχεδίων Κατηγορία:Ταινίες κινουμένων σχεδίων του 2008
Προμηθεύς Α-374 (πετρελαιοφόρο)
Ιστορία
Η ναυπήγησή του πλοίου έγινε κατ' εκτίμηση στα μέσα της δεκαετίας του '30 στην Ιταλία ως υδροφόρα τύπου GRS και πιθανότατα το σκάφος να ήταν ένα εκ των ναυπηγηθέντων στη Riva Trigoso «G.R.S. 171», «G.R.S. 174» και «G.R.S. 176» του Ιταλικού Πολεμικού Ναυτικού. Μετά το Σεπτέμβριο του 1943 είχε περιέλθει στο γερμανικό στόλο, όπου μετονομάστηκε «Marianne». Τον Οκτώβριο του 1944, όταν αποχώρησαν οι Γερμανοί από τον Πειραιά, ήταν ένα από τα πλοία τα οποία βύθισαν στο λιμάνι με σκοπό να παρεμποδίσουν την πλεύση των αντιπάλων πλοίων στο λιμάνι. Αργότερα το πλοίο ανελκύστηκε και επισκευάστηκε από την ελληνική κυβέρνηση, η οποία το παραχώρησε στον ελληνικό στόλο, όπου ενετάγη στις 23 Ιουνίου 1945 υψώνοντας σε αυτό την ελληνική σημαία και μετονομάζοντάς το σε «Προμηθεύς». Το πλοίο στη συνέχεια πήρε τον διακριτικό αριθμό Α-374 και άσκησε χρήση πετρελαιοφόρου. Χρησίμευσε για τον εφοδιασμό πλοίων και υπηρεσιών εντός των ναυστάθμων Σαλαμίνος και Κρήτης, μέχρι τον παροπλισμό του στις 12 Ιουλίου 1998. Υπήρξε το τελευταίο πλοίο ως λεία του Β΄ Παγκοσμίου Πολέμου που υπηρέτησε στο Ελληνικό Πολεμικό Ναυτικό.
Πλοία με το όνομα «Προμηθεύς»
Το πετρελαιοφόρο «Προμηθεύς» Α-374 είναι το δεύτερo κατά σειρά από τα τρία πλοία συνολικά που φέρουν το όνομα αυτό. Το πρώτο πλοίο ήταν το επίσης πετρελαιοφόρο «Προμηθεύς» που εντάχθηκε στον ελληνικό στόλο το 1914 και βυθίσθηκε το 1941, ενώ το τελευταίο είναι το Συνοδό στόλου «Προμηθεύς» Α-374 που ενετάγη το 2003.
Βιβλιογραφία
Κατηγορία:Πολεμικά πλοία του Β' Παγκοσμίου Πολέμου Κατηγορία:Ελληνικά πετρελαιοφόρα
Εκατομβαιών
Ο Εκατομβαιών είναι ο πρώτος μήνας στο Αττικό ημερολόγιο, που ακολουθεί τη νέα σελήνη (Νουμηνία) μετά το θερινό ηλιοστάσιο. Δεν υπάρχουν σταθερές ημερομηνίες διότι οι Μήνες αλλάζουν με τη Νουμηνία (Νέα σελήνη).
Ενώ στην Αθήνα την εποχή του Θησέα ο μήνας αυτός ονομαζόταν Κρονιών (προς τιμήν του Κρονου), πήρε αργότερα το όνομά του από τα Εκατόμβαια, μία γιορτή που γινόταν προς τιμή του Απόλλωνα, στην οποία θυσιάζονταν εκατόμβαι, δηλαδή μεγαλοπρεπής θυσία 100 βοδιών, ταύρων κ.ά. Η μεγαλύτερη γιορτή του Εκατομβαιώνος μηνός ήταν τα Παναθήναια προς τιμή της θεάς Αθηνάς
Πηγές
Κατηγορία:Αττικό ημερολόγιο
Κατάλογος δημάρχων Πατρέων
Ο Δήμαρχος Πατρέων προΐσταται του Δήμου και των Δημοτικών Υπηρεσιών, των οργανισμών και φορέων που ανήκουν σε αυτόν. Εν ενεργεία Δήμαρχος Πατρέων είναι ο Κωνσταντίνος Πελετίδης. thumb|Δημαρχείο Πάτρας Οι πρώτες δημοτικές εκλογές της Πάτρας ως πόλη του ελεύθερου πια Ελληνικού κράτους πραγματοποιήθηκαν στις 30 Νοεμβρίου του 1828 με την εκλογή Δημογερόντων σύμφωνα με το Οθωμανικό σύστημα διοίκησης. Με τον νόμο που ψηφίστηκε στις 30 Απριλίου του 1822 από την Α' Εθνοσυνέλευση Επιδαύρου οι δημογέροντες εκλέγονταν με ετήσια θητεία.